text: وزیر صحت نے مزید کہا کہ آیوشمان بھارت کی شروعات کے ساتھ صحت کو مرکزی حیثیت حاصل ہوگئی ہے۔ انہوں نے کہا کہ قومی صحت تحفظ مشن (این ایچ پی ایم) تقریباً 50 کروڑ افراد (تقریباً 10 کروڑ کنبوں میں سے) کی حفاظت کرے گا اور اس کے ساتھ ہی ہیلتھ اینڈ ویلنس سینٹرس (ایچ ڈبلیو سی) جامع ابتدائی حفظان صحت خدمات فراہم کریں گے۔ ایچ اینڈ ڈبلیو سی، غیر متعدی امراض ، دانتوں سے متعلق امراض، دماغی امراض، ضعیفوں کی دیکھ بھال سے متعلق احتیاطی، فروغی اور معالجتی خدمات فراہم کرے گا۔ انہوں نے مزید کہا کہ حکومت نے ذیابیطس ، ہائپرٹینشن جیسے عام غیر متعدی امراض کی جانچ کا عمل شروع کیا ہے جس سے امراض کے بوجھ کو کم کرنے میں یقینی طور پر مدد ملے گی۔